Jyrki ”Spider” Hämäläinen

Jyrki Hämäläinen (s. 1984 Porvoo), joka tunnetaan nimellä Spider, on suomalainen tietokirjailija, toimittaja ja muusikko.
Hämäläinen valmistui vuonna 2007 kandidaatiksi Leeds Beckett -yliopiston media- ja populaarikulttuurilinjalta, jossa hänen lopputyönsä nimi oli "Rebellion and Popular Music". Vuonna 2009 hän valmistui maisteriksi Lontoon Birkbeck-yliopiston kulttuuri- ja kritiikkilinjalta.
Elämä ja ura.
Hämäläinen on kirjoittaut Killing Joke -yhtyeen ensimmäisen historiikin "Killing Joke: Are You Receiving?" (2020). Kirjaa oli maaliskuuhun 2021 mennessä myyty 600 kappaletta. Siitä julkaistiin arvostelut "Vive Le Rock-" ja "Classic Rock" -lehdissä. Akateeminen julkaisu "Punk &amp; Post-Punk Journal" ylisti kirjaa kolmen sivun arvostelussa selkeydestä sekä tutkimuksen ja haastattelujen laajuudesta. "Hämäläisen teos on hyvin ja tarkasti laadittu", kuvaa suomalainen nettisivusto "Kaaoszine". Saksalainen "Ox"-lehti vuorostaan kehui hyvästä arkistomateriaalien hyödyntämisestä omien laajojen haastattelujen lisäksi sekä tutkimuksen tarkkuudesta. Tutkimuksen laajuutta ja helppolukuisuutta kehuu myös "Punktuation Magazine". Nettikauppa Amazonissa lukijoiden arvostelujen keskiarvo on 4.5/5. Kirja keskittyy bändin jäsenten toimintaan yhtyeessä, eikä heidän yksityiselämäänsä. Haastateltavia kirjaan oli yli 20. Kirjan tekeminen kesti noin vuoden. Alle vuodessa kirjaa oli myyty yli 1 000 kappaletta maailmanlaajuisesti. Kirja on nykyään myynnissä myös yhtyeen virallisilla verkkosivuilla.
Hämäläinen on "Seiska"-lehden entinen kokoaikainen toimittaja. Hän kirjoitti esimerkiksi pääkansiartikkelin Antti Lindtmanin perheestä vuonna 2019 ja muihin lehtiin, kuten Suomessa esimerkiksi "Rumbaan" sekä amerikkalaiseen "Loud Fast Rulesiin". Hän on kirjoittanut "Vive Le Rockiin" kymmensivuisen artikkelin Killing Joke -yhtyeestä vuonna 2012. Ensimmäiset juttunsa ulkomaille Hämäläinen teki vuonna 2006 haastatellessaan The Casualties- ja Street Dogs -yhtyeitä "Big Cheese" -lehteen. AC/DC on yksi yhtyeistä, joista hän on säännöllisesti kirjoittanut vuosien varrella. Hän on työskennellyt erinäisillä elokuvafestivaaleilla niin Britanniassa kuin Suomessakin. Hän on työskennellyt esimerkiksi Helsingin Rakkautta &amp; Anarkiaa -elokuvafestivaaleilla. Lontoossa asuessaan hän työskenteli media-alalla pitkään eri tehtävissä ja järjesti konsertteja Spiderweb Promotionsin nimissä.
Britanniassa asuessaan Hämäläinen soitti muun muassa lontoolaisessa Defcon Zero -yhtyeessä. Brittilehti "Metal Hammeriin" kirjoittaneen Möratin mukaan yhtyeen albumi on niiden satojen punk-levyjen joukossa, jotka ovat jääneet vaille ansaitsemaansa huomiota. Lontoossa asuessaan Hämäläinen soitti Ratbags triossa, jonka musiikkia on Devi Snivelyn vuonna valmistuneessa 2011 indie-kauhuelokuvassa "Trippin"'. Yhtyeen suunniteltu ensialbumi "Sorry, out of service" jäi julkaisematta, mutta sen kappaleita julkaistiin kokoelmalevyillä. Hän on tehnyt musiikin myös lyhytelokuvaan "T is for Torture" ja elokuvaan "Autumn of Route 66". Vuonna 2006 hän soitti industrial metal -tyylisessä punkyhtye Action Directessä. Hän on vieraillut myös useilla Anzi Destructionin kappaleella.
Hämäläinen on soittanut myös Sekasorrossa. Hän on työstänyt dokumenttielokuvaa brittiläisestä D-beat / hardcore -yhtyeestä The Varukersista. Julkaisu oli alun alkaen suunniteltu helmikuulle 2022. Julkaisu kuitenkin siirtyi lokakuulle 2024.
Hämäläinen on yksi kirjan "Those 12 Bar Nights" kirjoittajista, joka julkaistiin kesällä 2022. Kirja kertoo Lontoossa Denmark Streetillä sijainneesta The 12 Bar Clubista.
Hämäläinen on Suomen tietokirjailijat ry:n jäsen.